Downloaded from YTS.MX
Ez a film a rendőrség, a média és az internet felvételeit,
Official YIFY movies site: YTS.MX
valamint Shanann rokonainak és barátainak videóit tartalmazza.
Bella, gyere ide!
Sziasztok! A nevem Shanann Watts.
Colorado államban élek.
CeCe! Mondd: „Szia!” Te is mondd, Bells!
Szia, Bells!
Nem. Csak: „Szia!”
Szia!
És…
Dieterről se feledkezzünk meg! Itt is van.
Apa nem csinálja, ha lepottyantok.
Baba!
Mikor Chrisszel összeházasodtunk, ellátogattunk ide,
majd ideköltöztünk. Megtetszett a környék.
Colorado gyönyörű.
Kialakítottuk itt a kis életünket.
Chrisnek remek munkája lett, ahol megbecsülik.
Tisztelik őt, ami óriási dolog egy munkahelyen. Imádjuk ezt a helyet.
Ma olasz kekszet sütök.
Vigyázni kell, mert CeCe mindenre allergiás, amit szeretünk.
Például a pisztáciás és a diós sütire is.
És ez a fickó pedig majd szépen elmosogat mindent.
Az én vagyok.
Én inkább sütök, ő meg takaríthat.
- Megoldom. - Ráérek enni.
Látjátok?
Ez szép volt!
Még jövünk a lányokkal, hogy elénekeljük a Steelers dalt.
Mert imádják.
Kiáltsátok: „Steelers!”
Na jó, srácok.
Hamarosan jelentkezem. Pá!
A NETFLIX SAJÁT GYÁRTÁSÚ DOKUMENTUMFILMJE
AUGUSZTUS 13.
HÍVÁS NICKOLE ATKINSONTÓL 1 NEM FOGADOTT HÍVÁS
NEM FOGADOTT HÍVÁS 2 NEM FOGADOTT HÍVÁS
08:55 CSAK TUDNI SZERETNÉM, JÓL VAGY-E.
09:21 MAJD MESÉLJ, MI VOLT AZ ORVOSNÁL!
11:46 NAGYON AGGÓDOM ÉRTED. ÁTMEGYEK.
A nevem Nickole. Azért hívom,
mert aggódom egy barátnőm miatt,
akit hajnali kettőkor tettem ki a háza előtt,
de ma reggel nem sikerült elérni,
ezért átmentem hozzá. Ott a kocsija,
de nem nyit ajtót. A telefont sem veszi fel.
Nem válaszol az SMS-ekre.
A kislányaik három- és négyévesek.
Egyáltalán nincs mozgás a házban.
Hogy hívják őt?
Shanann Watts.
Rendben. Amint tudunk, kiküldünk egy járőrt.
Azt javaslom,
hogy ne próbáljon bemenni a házba vagy ilyesmi.
- Hogy vannak? - Üdv!
- Ön Nickole? - Igen.
Jó. Mi történt?
A barátnőmmel üzleti úton voltunk a hétvégén.
- Értem. - Itt tettem ki hajnali kettőkor.
Feldúlt volt a hétvégén,
alig evett-ivott, úgy próbáltuk erőltetni.
Shanann, itthon van?
Kilenckor orvosnál kellett volna lennie,
de nem ment el.
Nem veszi fel a telefont. A férje már úton van.
- Igen. - Nem léphetünk be, hacsak nincs jele…
Ennél több kell, hacsak a férj nem engedélyezi, hogy bemenjünk.
Lehet, hogy a nagyszülőkkel vannak.
Bármi lehet. Itthon hagyta a telefonját, vagy lemerült.
Jó napot! Látta ma a szomszédait?
Nem? Jó.
Miért? Mi történt?
Csak próbáljuk megtalálni a hölgyet. Nem volt jó bőrben.
A barátai aggódnak.
Van olyan kód, ami kívülről nyitja a garázst, Sandi?
És mi az?
A szüleivel beszélek.
Frank! Mi a garázskapu kódja?
Shanann házában. Ott vannak a rendőrök.
Én nem mehetek be, de ha… önnek engedélyezik…
Én csak a tulajdonos engedélyével léphetek be.
Mi a gond?
Oké… hát a férj a tulajdonos.
Nekem azt mondta, Shanann egy barátnőjénél van.
- Tudja, kinél? - Kinél?
- Vagy egy telefonszámot? - Azt nem.
Shanann, itthon van? Rendőrség! Ha van bent valaki, szóljon!
- Nicky! - Igen, mondja!
- Hadd maradjak vonalban! - Oké. Félreállok.
- Scott. Üdv! - Üdv!
Ez a neje egyetlen járműve…
- Igen, ez. - …amit vezet? Értem.
Mi is bemehetünk?
Ő igen.
Tőle függ. Az ő háza. Mert…
Nicky! Engedélyt adok, hogy belépj a lányom házába!
Bemehetek, Chris?
- Igen. - Rendben.
- Igen, bejöhet. - Jó.
Engedéllyel átnézzük a házat.
Nézte az emeleten? Nincs ott?
Nehogy ájultan heverjen valahol. Cukorbeteg?
- Ha alacsony a vércukra… - Megkérdezem.
A szülei másik államban laknak?
- Az ország túlfelén, Észak-Karolinában. - Á!
Velük nem lehetnek.
A lányok takarói sehol.
Azokkal alszanak. Nem mozdulnak nélkülük.
Értem.
Más nem hiányzik? Csak olyasmi, amit futólag magával vinne?
- A telefonja. - Itt van?
- Igen. Ott. - Itt a telefonja.
- Dolgozik? - Igen, itthonról.
- Itthonról? - Igen, és ez a mindene.
Amint bekapcsol, le se lehet lőni majd.
- Az tuti. - Chris ezt mondta.
- És ki volt kapcsolva? - Igen.
Tehát… 131, 18, 19.
07:40 HA ELVISZED A GYEREKEKET, SZÓLJ, HOVÁ!
Mi jött először?
Kezdődik.
11:42 HÉ, MAMA! JÓL VAGY? JELENTKEZZ!
12:00 FELHÍVNÁL, KÉRLEK?
13:19 ÚTON HAZA. CSAK LEGYÉL OTT!
Mit dolgozik a neje?
Közvetlen értékesítő a Thrive-nál.
13:19 HOL VAGY?
- Ez az ő táskája? - Igen. A gyógyszere benne van? Ezt szedi…
Benne van a gyógyszere.
És a mobilház?
NEMZETKÖZI LUPUS NAP! #ÁLDÁS
Sziasztok!
Várok még, míg egy kicsit többen leszünk…
Szeretném, ha jobban megismernétek a történetemet.
Nagyon sokáig éltem bizonytalanságban.
Házas voltam,
szörnyű váláson mentem keresztül,
és az a házasság rengeteg mindent elvett tőlem.
Elvette az önbizalmam. És minden mást.
Szó szerint mindentől megfosztott.
De én sosem adom fel.
Egy saját ház volt a célom.
Sosem voltunk gazdagok, a családom mindenért megdolgozott.
Így hát csak dolgoztam és dolgoztam.
És 25 éves koromban felépítettem az első házam.
Úgy éreztem, ez életem legnagyobb teljesítménye,
mert egyedül csináltam.
Rengeteget güriztem érte.
Aztán tíz éve megszűntem szuper energikusnak és vidámnak lenni.
Elkezdett hullani a hajam.
Mintha folyamatosan influenzás lettem volna.
Szörnyen éreztem magam.
Aztán lupust diagnosztizáltak nálam, ami egy autoimmun betegség.
Életem egyik legsötétebb időszaka volt, aztán megismertem Christ.
Jobb embert nem is kérhettem volna Istentől.
Szokott elájulni? Vannak rohamai, ilyesmi?
Nem, nincsenek. Vagyis… régen voltak.
Autóbalesete volt. Azt mondják, emiatt.
De Imitrexet szed a migrénjére.
A múlt hónapban többet szedett, mint valaha,
de az az észak-karolinai páratartalom miatt volt,
meg ilyesmi. Hat hétig volt ott, aztán visszajöttünk…
hétfőn vagy kedden. Aztán pénteken Arizonába repült.
Múlt éjjel jött haza, olyan hajnali kettő körül.
23:00 körül, késve szállt fel. Kettőkor ért ide.
Oké.
Reggel negyed hat, fél hat körül mentem dolgozni.
- Hová? - Az Anadarko olaj- és gázcégnek dolgozom.
- Mint mi? - Kezelő.
Itt a jegygyűrűje?
Az éjjeliszekrényén volt, az ágy mellett.
Nem volt mellette üzenet vagy valami?
Nem.
Nem kerestem pasit,
erre hirtelen valaki barátnak jelölt.
Mondom: „Miért ne? Úgysem találkozunk. Csak egy a millió Facebookos barátból.”
De egyszer úgyis összefuttok.
Mikor megismertem Christ, ellöktem magamtól. Mindig kikosaraztam.
Eljött a béltükrözésemre.
Kínoztam. Elutasítottam.
De nem tágított.
Nem tágított, mert ő volt számomra a nagy Ő.
Jobb embert kívánni sem tudnék a lányomnak.
SHANANN ÉDESAPJA
Mosolyt csalnak egymás arcára.
Isten áldjon titeket!
Annyi, hogy szeretlek titeket. Jól mutattok együtt.
Mindig is egy remek embert keresett.
Jobbat nem is kívánhatnék.
Szeretlek titeket.
Most már két gyermekünk van. Coloradóban élünk.
Chris a legjobb dolog, ami valaha is történt velem.
Ne edd meg Teknőcöt!
Elkapta Teknőcöt! Megfogta!
Ez tényleg furcsa.
Nem tudom, mit tegyek.
Autózzak körbe a szokásos útvonalán?
- Merrefelé? - Hát, mondjuk…
Amerre mondjuk a gyerekeket oviba viszi.
Az ismerőseink felé. Kristen arrafelé lakik.
Csak feléjük… csak ezeken az utakon menne.
- Gyakran jár át hozzájuk? - Nem igazán, de…
Azt mondja a szomszéd, hogy a kamerája látja az utcát.
Mindig be van kapcsolva?
- Igen. - Felvesz?
- Minden mozgást… - Tehát mozgásérzékelős.
Minden mozgást rögzít.
Az ezen az utcán meg a másikon elhaladó autókat.
Ez itt ő 05:17-kor.
Általában oldalt parkolok, így mindent be tudok pakolni.
Így nem kell olyan messzire cipelni, amit bevittem.
Ha lett volna bármi aktivitás, felvette volna.
- Értem. - A múlt héten voltak gondok,
elloptak ezt-azt a garázsokból, meg ilyenek.
- Ezért parkoltam… - Pont ide parkoltál.
Láttam, hogy valaki egy csavarhúzóval próbálta feszegetni a zárat.
- Ott. - Ja. Nem látszik semmi.
- Utána egész nap semmi? - Nem, ennyi.
A nejem terhes is, uram.
- Hány hetes? - Tizennégy-tizenöt.
CHRIS ÍGY TUDTA MEG.
HOPPÁ… MEGINT ÖSSZEHOZTUK
Megint összehoztuk.
Tetszik a pólód.
- Tényleg? - Tényleg.
Ez fantasztikus!
Rózsaszín, tehát…
- Ez csak a teszt. - Tudom.
Csak… a rózsaszín lányt jelent?
Nem tudom.
- Ez csak a teszt. - Ez óriási!
Azt hiszem, ha akarsz valamit, összejön.
Hű!
Tudjátok, mi van?
Mondjak valamit, CeCe?
Anyu pocakjában kisbaba van.
Pocak… baba.
Anyu pocakjában van, butus.
Az enyémben van a kislány.
Fiú. Chris fiút akar. Remélem, fiú lesz. Boldoggá fogja tenni.
Az első ultrahangunk három körül lesz. Negyed négykor.
És mondhatni, ideges vagyok.
Mert ilyenkor eltűnődöm, hogy egy vagy kettő lesz.
Vagy három?
Bella! Hány baba van a pocimban?
- Öt. - Hű!
Hűha!
Az jó sok baba.
Leírhatatlan, milyen áldott a sorsom.
ÉLETESEMÉNYEK
Azt mondták, meddő vagyok.
Az CeCe, Bella?
Mondd: „CeCe”!
De született két gyönyörű lányom. Én csak bébiszörnyeknek hívom őket.
Döbbentnek tűnik.
Köszönj szépen!
CeCet le sem lehet lőni.
Bella most lett elég idős, hogy tudja, mit akar az életben.
Szeretne…
Elza lenni, mikor felnő.
- Jól van, köszönjük az idejét. - Nagyon köszönöm.
- Remélem, találnak valamit. - Igen.
Nem baj, ha…
Menjen! Én beszélek vele. Felírom az adatait.
- Nem stimmel a viselkedése. - Nem?
Sosem ficereg így.
Nem ingatja magát ide-oda. És ha megnézi…
Sosem pakolja a dolgait a garázsból ki-be.
Értem.
Általában… Megkérdezheti őket. Általában csendes, visszafogott.
Sosem beszél, szóval attól, hogy most annyit dumál,
gyanakszom valamire.
Igen, de képzelje magát a helyébe!
Egyetértek.
Mindenki ideges lenne. Nem tudja, mit tegyen.
- A barátaik gyerekei hasonló korúak? - Aha.
- Nehéz lehet. - Nagyon.
Minden barátot számba vettünk… vettem, akit ismerek.
Nikki többet ismer nálam, mert nőként… és…
Ennél több barát nem jutott az eszünkbe.
- Kéri a névjegykártyám, vagy… - Kérem.
Ezen a számon éjjel-nappal válaszol valaki. Szóval…
- Szuper! - Csak hagyja meg a számát,
- egy rendőr rögtön visszahívja! - Köszönöm.
- Jó. Köszönöm. - Köszönöm.
Nagyon aggódom. Nem tudom, hol lehet. Ez nem rá vall.
Ez nem jó így. Nem tudom, mihez kezdjek.
Aggódom, hogy biztonságban vannak-e.
AUGUSZTUS 14.
1 NAPJA TŰNTEK EL
2 NAPJA TŰNTEK EL
Goodman, fredericki rendőrség.
Chris Watts vagyok.
Próbálunk néhány információt megtudni a feleségéről és a gyerekeiről,
hogy felhívást adhassunk ki.
Tudja Bella magasságát, súlyát, haj- és szemszínét?
A magassága 107 centiméter.
- Oké. - A súlya 18 kilogramm.
A haja színe barna. A szeme színe szintén.
Jó. Van bármilyen hege, anyajegye, tetoválása?
Nincs.
Jó. Nézzük Celeste-et!
Ő… 94 centi magas.
A súlya 17 kiló, szőke haja van.
- A szeme? - Mogyoróbarna.
Mogyoróbarna.
Jó, és rajta sincs heg, anyajegy, tetoválás?
- Nincs. - Rendben.
Shanann-nek van hege, anyajegye, tetoválása?
Van egy sebhely a homlokán, ami csak időnként látszik,
még a régi autóbalesetéből, de tetoválása nincs.
Rendben. Ha hall valamit, természetesen hívjon, amint tud,
vagy ha eszébe jut bármi, ami segíthet!
Jó. Köszönöm, uram!
- Rendben, viszhall! - Viszhall!
Szia! Wendt rendőr vagyok az őrsről.
- Korábban hagytunk egy szórólapot. - Igen.
- Látta ezt a hölgyet? - Istenem! Igen, a Facebookon.
A Facebookon, értem.
- A környéken lakik? - Igen, aha.
Nyitva tartom a szemem.
Látott valami szokatlant az elmúlt két-három napban?
Szokatlan autókat, zajokat, fényeket?
Tegnap volt ott egy kisteherautó.
Azt hittem, amiatt voltak itt tegnap.
- Mert valaki panaszt tett… - Aha.
- Sosem láttam korábban. - Milyen típusú kisteherautó volt?
Már-már acélszürkének mondanám.
- Ne kérdezze a márkáját! - Jó.
Vagy a gyártási évét. De késő délután volt.
Az apukának van egy nagy platós autója, ami szürke.
- De ez kisebb volt. - Rendben.
Üdv, Chris! Szeretnénk, ha mindenki elhagyná a házat.
Főleg, mert nem akarjuk, hogy a kutyákat megzavarja a sok illat.
Azt ott hagyhatja. Ott maradhat a kamerája.
Kihozom. Nem akarok bekavarni.
Mert az illatom… Igen.
Központ…
Van emelet. Ott vannak a hálószobák.
Lehet, hogy kissé régimódi vagyok,
de szinte már túl nagy a rend, ami szokatlan.
Elképesztő a tisztaság.
- Megmondaná a teljes nevét? - Chris Watts. W, A, T, T, S.
Gondolja, hogy lelépett?
Jelen pillanatban még ötletekkel sem akarok előhozakodni.
Remélem biztonságban van valahol, együtt a gyerekekkel.
De hogy lelépett volna? Nem tudom.
De ha valaki fogva tartja őket, akkor azonnal vissza akarom őket kapni!
Ez lehet, hogy durva kérdés lesz, de…
vitáztak, mielőtt elment a neje?
Nem vita volt. Érzelmekkel teli beszélgetés.
De erről ennyit mondanék. Csak vissza akarom őket kapni.
A rendőrségnek nincs túl sok információja.
Tudjuk, hogy utoljára Shanann Watts és két kislánya lakókörnyezetében
látták a három eltűnt személyt.
- Szeretné, hogy becsukjam? - Azt hiszem.
- Maga mit szeretne? - Nekem mindegy.
Jól van, kezdjük!
VÁROSI BÍRÓSÁG RENDŐRSÉG
Tudom, hogy nehéz erről beszélni.
Említett egy túlfűtött beszélgetést kettejük között a házasságukról.
Fel tudja eleveníteni számomra azt a beszélgetést?
Elmondtam neki, hogyan érzek, mit érzek.
Min mentünk át az elmúlt hat hétben,
mert Észak-Karolinában volt. Én csak az utolsó hétre mentem.
De maga a különlét, mikor az emberek rájönnek, kik is ők valójában…
Őszintén, a legjobb módszer rájönni, kik is vagyunk,
- a különlét. - Egyetértek.
Amikor együtt voltunk, éreztük, hogy nem volt meg az a szikra.
Közhelyes, tudom, de nem volt már meg a szikra.
Emiatt törtek ki akkor rajtam az érzelmek.
Oké… Magán is úrrá lettek az érzelmek?
- Persze. Kibőgtem a szememet. - Aha.
Visszatekintve a beszélgetésre, össze tudja kapcsolni
a zaklatottságukat és a sírást…
a jelennel? Hogy a neje eltűnt a lányokkal?
Azon agyalok, hogy miattam történt-e.
Miattam érezte, hogy el kell mennie?
Vagy csak ült, és gondolkozott: „Tényleg itt kell most maradnom?
Ha már nem szeret, talán jobb, ha megyek.”
7 HÉTTEL KORÁBBAN
ÉSZAK-KAROLINAI UTAZÁS, 2018
CeCe!
Erre! Gyerünk!
Megnézed a repülőt?
Bella, CeCe, apám és én hat hétre Észak-Karolinába repülünk.
A családdal és a barátainkkal leszünk, és mindenfélét csinálunk.
Chris pedig július végén jön.
Egy nap majd Chris is eljöhet ilyen hosszú időre.
Irány felfelé!
ÉSZAK-KAROLINA
Ki van itt?
Sziasztok!
Szia, nagyi!
Óvatosan! Te jó ég!
Boldog szülinapot !
SHANANN ÉDESANYJA
Boldog szülinapot, nagymami !
És aztán…
Boldog szülinapot !
- Ez az! - Hűha!
Jó napot!
- Üdv! - Maga Nickole?
Kimegyünk az… Aha.
Greg Zettner ügynök vagyok a Coloradói Nyomozóirodától.
Oké.
Tehát ön és Shanann jó barátnők.
Igen, sokat lógunk, egyidősek a gyerekeink.
Mesélt önnek valaha Shanann a házasságáról?
A második vagy harmadik héten lehetett.
Észak-Karolinában történt,
hogy összeszólalkozott Chris anyjával.
Elment Chris anyjához látogatóba,
akit Cindynek hívnak…
Cindy olyan fagyit vett, amiben minden volt, amire CeCe allergiás.
Shanann megkérte Cindyt, hogy ne adjon CeCenek, nem ehet belőle.
FELHÍVHATNÁD APÁDAT ELMONDANI NEKI, HOGY NEM ÖRÜLSZ ANNAK,
HOGY ANYÁD MA VESZÉLYBE SODORTA A LÁNYODAT.
FELHÍVOM, ÉS ELMONDOM A VÉLEMÉNYEMET.
KURVÁRA NEM JÓ EZ ÍGY, HISZEN A GYEREKEKRŐL VAN SZÓ.
RENDBE TESZEM A DOLGOT.
Tudtam, hogy Shanann és az anyósa megint veszekedtek.
Cindy mesélte, hogy CeCenek ételallergiája van.
Shanann belépett a nappaliba, és üvöltözött Cindyvel,
hogy meg akarja ölni a lányát,
mert ételallergiás. Cindy állítólag nem tudta.
Mondd: „Szia!”
Óriási vita kerekedett, aminek a végén kirúgta Shanannt a házból.
CELESTE 3. SZÜLINAPJA
Lekapcsolnád a lámpát?
Szóval vitáztak, így Shanann visszament a szülei házába.
Úgy tudom, nem ment vissza Chris szüleihez.
CeCe szülinapját megünnepelték, Chris szülei viszont nem mentek el.
Boldog szülinapot !
Boldog szülinapot, CeCe !
Boldog szülinapot !
Hurrá!
MILYEN VOLT MISS CECE BULIJA?
REMEK. AZ ANYÓSOMÉK NEM JÖTTEK EL.
SOHA TÖBBÉ NEM AKAROM ŐKET LÁTNI.
Egy alkalommal anyám olyan fagyit vett, amiből CeCe nem ehetett.
Ezzel Shanann eljutott oda, hogy: „Soha többé ne jöjjenek,
ha ezt csinálják!” Ezért történt a dolog.
Rosszul esett. Azt akartam, hogy a szüleim lássák az unokáikat.
- Butus majmocskák! - Majmok, ugrálnak az ágyon!
Gyerekkoromban és gimiben, ha megbántottak,
hallgattam, mert utáltam a konfliktusokat.
Nem igazán voltam konfliktuskereső.
A közelmúltig mindig másokért éltem.
Most magamért és a családomért élek. A gyerekeimért. Értük élek.
Mit súgnak az ösztönei?
Shanann lelépett a gyerekekkel, vagy elvitték őket?
Először azt hittem, elment valakihez
- lenyugodni. - Kiengedni a gőzt.
Igen, de a mai nap után azzal a rengeteg autóval,
a rendőrautókkal, riporterekkel, kutyákkal…
Kezdek a másik lehetőség felé hajlani, hogy valaki elrabolta.
- Oké. - De ha… ha elrabolták,
akkor csak ismerőse lehetett,
mert nincs nyoma, hogy piszkáltak vagy összetörtek volna valamit.
Ettől kiborulok.
5 HÉTTEL KORÁBBAN
CHRIS HÍVÁSA FOLYAMATBAN…
NEM ELÉRHETŐ
NEM LÁTTAM, HOGY HÍVTÁL, BOCSÁNAT, NEM VETTEM ÉSZRE!
NAGYON SAJNÁLOM. A MUNKAHELYI TELEFONOMON CSÖRGÖTT.
NE FELEDKEZZ MEG A HÍVÁSAIMRÓL!
HÍVD FEL A GYEREKEIDET, MIKOR FELÉBREDSZ, BASSZUS!
MAGADTÓL EGYSZER SEM HÍVTÁL,
MIÓTA ITT VAGYUNK.
TUDOM. MOSTANTÓL VIDEÓTELEFONÁLNI FOGOK A LÁNYOKKAL, AHOGY FELÉBREDEK.
NAGYON SAJNÁLOM, SEGGFEJNEK ÉRZEM MAGAM. KÉRLEK, NYUGODJ MEG!
AZT HINNÉ AZ EMBER, HIÁNYZUNK.
DE ÚGY TŰNIK, MÉGSEM.
HIÁNYOZTOK! NAGYON HIÁNYOZTOK!!!
SMS-t írt nekem, miszerint rosszul álltak a dolgok, és nem tudja, mi a baj,
hogy mi van Chrisszel, de a szüleire gyanakodott.
Házasságuk alatt csak egyszer viselkedett így,
amikor összeházasodtak.
- Szeretlek. - Szeretlek.
- Melletted leszek. - Melletted leszek.
- Míg a halál el nem választ. - Míg a halál el nem választ.
Mert Chris szülei nem mentek el az esküvőre.
Nem kedvelték Shanannt?
Nem, Chris szülei nem kedvelik őt.
Megcsókolhatod a feleséged.
- Tudja, miért? - Néha dirigál, de jó értelemben.
Nem úgy. Cukkoltam vele, hogy dirigál.
De Shanann ezzel csak jót akar. Így motivál másokat.
Nem… sértő, ahogy parancsolgat.
Anyám sosem tartotta elég jónak.
Miért volt csetepaté az esküvőn?
Az csak anyám miatt volt.
No meg a húgom miatt. Nem kedvelték Shanannt.
Szerintük elvett tőlük engem, és elvitt Coloradóba.
Az biztos, hogy én vagyok a domináns a kapcsolatban.
Ő meg nagyon… cuki.
Nagyon nyugodt.
Ebben a kapcsolatban én vagyok, aki indulatos.
Itt a Mikulás, a gyerekek meg kiakadtak.
Mikulás! Hol a mobilod?
- A garázsban. - Kellene.
Azt mondom, türelmesebb vagyok a gyerekekkel, mint a felnőttekkel.
Ez a férjemre is igaz.
Óriási dolog tőle, hogy évek óta elvisel.
Ülj le, Mikulás! Csüccs le!
Idecsalom a gyerekeket.
Ho-ho-hó!
- Te vagy a Mikulás? - Igen.
Hol a telefon?
- A kocsid tetején, a garázsban. - Fényképezni akartam vele. Várj!
Ide kell hoznom a mobilt. Nehéz ez, ha te vagy az egyetlen szülő.
Kell a mobil a fényképezéshez. Várj, légy szíves!
…garázsajtó nyitva.
A férjem egy zseni.
Nem hallgat rám.
Van valaki, akivel szorosabb kapcsolatba kerülhetett a felesége?
Ha igen, akkor azt nagy titokban tette. Ha esetleg ez a helyzet.
Mert még csak nem is sejtettem. Egyáltalán nem gyanakodtam.
Egy férfira sem? Vagy nőre?
Hát… ha esetleg ez történt, arról sejtelmem sem volt.
Már ha esetleg ez történt.
Annak egyáltalán…
nem voltam tudatában.
- Beszéljünk magáról! - Jó.
Rendben.
Láttam önről évekkel ezelőtt készült fotókat, és látom magam előtt most.
- Oké. - Jól kigyúrta magát.
Ha egy férfi félrelép, vagy tervezi, akkor épp ezt teszi.
- Erről meséljen! - Nem csaltam meg a feleségemet.
- 111 kilóból leadtam… - 111 kiló volt?
- Annyi. - Hű! Most tök jól néz ki.
Kösz. Most 84 és 82 kiló között vagyok.
Oké. Úgy sejtem, hogy erre egy lány inspirálhatta.
Nem. Soha nem csaltam meg a feleségemet.
- Jó. Ennek a végére kell járnunk. - Aha.
- Ugye tudja? - Igen.
Oké.
- Jöhet egy hazugságvizsgálat? - Persze.
Oké.
A nevem Chris Watts.
A kapcsolat megromlásáról és helyreállításáról beszélek.
Egy kapcsolatban három kérdést kell feltenned magadnak.
„Vágyom a folytatásra?”
„Erkölcsi kötelességem folytatni a kapcsolatot?”
Illetve: „Szükségem van erre a kapcsolatra?”
Előfordulhat, hogy a gyerek a megoldás.
Néha szülők között is
megromolhat a kapcsolat,
amit egy gyerek segíthet helyrehozni.
Ha valaki hűtlen, a társa rájön, hogy a kapcsolat nem tartható fenn.
Fokozatosan történne, ha megismernél valakit a munkahelyen,
vagy ha kialakult egy új barátság, és…
ahogy fejlődik, több lehetőséget látsz benne, mint a kapcsolatodban.
Anadarko, Luke beszél.
Üdv, Luke! Lee ügynök vagyok a Coloradói Nyomozóirodától.
Ön Chris főnöke, igaz?
Igen, a közvetlen főnöke vagyok.
Van tudomása róla, hogy esetleg barátnője lenne?
Vagy gyanakodott, hogy a feleségének van valakije?
Nem láttam jelét, és nem mondott olyat, amiből erre következtetnék.
Soha nem mondott ilyet sem magáról, sem a feleségéről.
Értem. Rendben. Mesélne nekem a hétfő reggelről?
Helyileg hol volt dolga?
Kiment a Cervi nevű birtokra.
- Azt mondja, Cervi? - Igen.
- Rendben. - Több kutunk is van ott.
Szinte egész nap ott volt néhány emberemmel együtt.
Aggasztja valami vele kapcsolatban?
Semmi. Azon kívül, amin most megy keresztül.
AUGUSZTUS 15.
2 NAPJA TŰNTEK EL
3 NAPJA TŰNTEK EL
Foglaljon helyet, Chris!
- Ide? - Igen, tudom.
Majd elmagyarázom, mi ez, de nem kell aggódnia.
Most nincs bekapcsolva. Nem fogja megrázni, vagy ilyesmi.
Még nem volt részem ilyenben.
Tudom. Sokaknak idegen a poligráf. Ez nem mindennapos esemény.
Először átbeszéljük az egészet az elejétől, majd elmondja valakinek.
Talán egy barátnak, akivel nem beszélt a történtek óta,
és lényegében elmeséli neki az események minden részletét.
Szóval miután elkészültem, felébresztettem, és beszélgettünk
a ház eladásáról és a különválásról.
Megvádolta önt valamivel?
Mivel nő, így megkérdezte, hogy van-e valakim.
Mondtam, hogy nincs senkim. Hogy csak meg akarom beszélni a dolgot.
„Nem lépett be senki más az életembe, aki elvett tőled,
csak meg akarom veled beszélni.”
Oké. Szeretném, ha magabiztos lenne,
hiszen semmi köze a családja eltűnéséhez.
Ez ma ki fog derülni.
És remélhetőleg nyilván tisztában van vele,
hogy ha mégis bármi köze van az eltűnésükhöz,
akkor ostobaság ma részt vennie a hazugságvizsgálaton.
- Így van. - Igaz? Az sületlenség lenne.
Azaz nem szabadna itt ülnie ebben a székben,
ha köze lenne Shanann és a kislányok eltűnéséhez. Ugye?
Csak szórólapozunk egy eltűnt személyről.
Oké.
Ha látják, vagy ismerik őket,
vagy ha van kamera a házukon, ami felvehetett valamit…
- Ez durva. - Az.
- A környéken lehet? - Nem tudjuk. Nem tudom.
Erről nincs infó, uram.
Szórólap egy eltűnt anyukáról és a gyerekeiről. Ismeri őt?
Van rajta telefonszám.
Hívjon, ha hall valamit, jó?
A rendőrség nagy rejtély miatt fésül át egy kisvárost.
A Frederickben lakó várandós nő és gyermekei eltűnése
országos hír lett.
A fredericki rendőrség látványos erőfeszítéseket tesz,
hogy Shanann bekerüljön a köztudatba.
Kijelentették, hogy minden követ megmozgatnak,
és nem zárnak ki semmit.
A szomszédok ezt ijesztőnek tartják, és válaszokat akarnak,
egyelőre viszont még rengeteg a kérdés.
Csak aggódom, és Shanann, ha hallod ezt az üzenetet,
és életben vagy, kérlek, szólj valakinek, hogy jól vagy!
A legjobb, hogy jelenleg csak egyikünk tudja,
hogy mi az igazság, de öt perc múlva már ketten leszünk.
Klassz, nem?
Aztán kint elmondom a többieknek is.
- Oké? - Oké.
Kezdődik a vizsgálat. Ne mozogjon!
Őszintén kíván válaszolni a Shanann eltűnésével kapcsolatos kérdésekre?
Igen.
- A keresztneve Christopher? - Igen.
Saját kezűleg tüntette el Shanannt?
Nem.
Hazudik az utolsó találkozásukról?
Nem.
Kérem, lélegezzen rendesen! Eddig nagyon hullámzó.
Bocsánat!
- Semmi baj. - Néha úgy érzem,
nem szívok be elég levegőt, és…
- Így. Nem szándékos. - Értem.
Szólt haraggal a szeretteihez 2018 előtt?
Igen. Nem.
- Tudja hol van Shanann? - Nem.
Saját kezűleg tüntette el Shanannt?
Nem.
Hazudik az utolsó találkozásukról?
Nem.
Jól van. Hogy érezte magát? Végig ugyanúgy?
Szerintem végig ugyanúgy.
Remek.
- Nehéz nyugodtnak lenni. - Tudom. Megértem.
ÉSZAK-KAROLINAI UTAZÁS, 2018
Észak-Karolinában vagyok. Üdv a nézőknek!
Szólj Frankie bácsinak!
Szólj neki!
Hívd ide!
Shanann a gyerekekkel Észak-Karolinában volt a rokonaimnál,
és természetesen a sajátjainál.
Rég látták már a gyerekeket.
Én meg itt maradtam. Dolgoztam, edzettem
és rendben tartottam a házat.
- Megnézhetem, CeCe? - Adj Bellának is!
CeCe! Mutasd a békát!
NYARALÁS KÖZBEN RÁJÖTTEM, MI HIÁNYZIK A KAPCSOLATUNKBÓL.
EGYOLDALÚAK AZ ÉRZELMEK ÉS AZ ÉRZÉSEK.
ÍGY NEM MEHETEK VISSZA.
SZERETNÉM, HA KOMPROMISSZUMOT KÖTNÉNK.
NEM ERRE FOGSZ VISSZAJÖNNI, ÍGÉREM.
NAGYON SZERETLEK GYÖNYÖRŰSÉGEM!
ÉN IS SZERETLEK. ÉS NEM CSAK A MÚLT ÉJJELRŐL VAN SZÓ.
EGÉSZ ÉJJEL NÉZTEM A TELEFONT, DE MÉG CSAK NEM IS VÁLASZOLTÁL.
MOST KOMOLYAN!
NYOLC ÉVE VAGYUNK EGYÜTT.
VAN KÉT ÉS FÉL GYEREKÜNK.
Nem találja el.
Azt mondja: „Vicsorítasz és megugatsz?”
Apukám egy igazi hős
Miatta leszek nagy és erős
Felolvas nekem könyveket
És befűzi a cipőmet
Tetőtől talpig csak hős lehetsz
Július 31-én ment a gépem.
Egy hétre repültem oda, hogy aztán együtt jöjjünk vissza.
A GÉPEN VAGYOK. SZERETLEK, BUBUKA.
SZÓLJ, MIKOR JÖSSZ LE A MOZGÓLÉPCSŐN, HOGY LEVIDEÓZHASSAM A LÁNYOKAT!
Apu! Apu!
ÉSZAK-KAROLINA
Nem szabad futni.
- Menjetek egy… - Ölelj meg!
- Most megölelhetlek. Gyertek! - Apu!
Gyertek, kislányok!
Apu! Apu!
Sziasztok!
Apu iderepült.
Repülővel?
- Igen. - Bizony!
Repülővel jöttél?
Igen.
Tényleg?
Igen, azzal.
MYRTLE STRAND
Sziasztok! A lányok most strandolnak itt először.
Gyertek, lányok! Ide a homokra!
Ezt nézzétek!
Tetszik a homok, CeCe?
Igen? Odamenjünk a vízimentőhöz?
Még nem, Bella!
CeCe! Gyere ide!
Bella, előbb gyere ide! Menjünk oda! Keressünk… egy ülőhelyet.
Ne, ne!
EGYSZER CSÓKOLT MEG, AMIÓTA ITT VAN.
MÉG A REPTÉREN
ÉN CSÓKOLTAM MEG ŐT. NINCS POPSIFOGDOSÁS, NINCS ÖLELÉS, NINCS SEMMI.
SÍRNI TUDNÉK.
JAJ, NE! MONDD EL NEKI, MIT ÉRZEL!
AZT MONDTA, NINCS SEMMI PROBLÉMA.
ÖT HÉTIG VOLTUNK KÜLÖN, ÉS HOZZÁM SEM ÉR.
SÍRNI TUDNÉK.
Fordítsd felém! Lefotóznám.
Egy kicsit fordítsd erre!
Ügyes vagy, Bella!
Nem, CeCe! Hadd segítsen a papa!
Jól van, CeCe.
GYEREKEK AZ ÁGYBAN. KÜLÖN LEZUHANYOZTAM. (VAGYIS SZEXELNÉK, ÉS EZT Ő IS TUDJA.)
EGY QRVA FEKVŐTÁMASZOS KIHÍVÁSBAN VESZ RÉSZT,
AHELYETT, HOGY MEGBESZÉLNÉ VELEM A DOLGOKAT, VAGY MEGDUGNA.
ITT ZOKOGOK MAGAMBAN.
MÉG SOSEM VISELKEDETT ÍGY. ÖT ÉS FÉL QRVA HÉT SZEX NÉLKÜL.
HACSAK NEM KAPTA MEG MÁSHOL.
DEHOGY, CSAJSZI! NE IS GONDOLJ ILYESMIRE!
AZT MONDJA, NINCS VELÜNK SEMMI BAJ, ÉS ENNEK SEMMI KÖZE HOZZÁNK.
DE MÉG SOHA, DE SOHA
NEM ZÁRKÓZOTT EL TŐLEM ENNYIRE.
Behívtam Grahamet is, mert beszélni akarunk az eredményről.
Szóval teljesen egyértelmű, hogy nem volt őszinte a teszt során,
és szerintem ezt ön is tudja. Nem ment át a hazugságvizsgálaton.
- Értem. - Szóval most meg kell beszélnünk,
mi is történt valójában, és úgy érzem, már ön is készen áll erre.
Nem hazudtam a vizsgálat során. Becsszó!
- Chris! - Én nem…
Ideje ezt befejezni. Most.
Én…
Lazítson! Mély levegő!
Kérem, vegyen egy mély levegőt!
Nem véletlenül fáj a gyomra.
Ha magunkban tartunk dolgokat, az fizikailag betegít meg.
Látom az arcán. Tudtam, amikor belépett ide,
hogy csak el akarja mondani az igazat, túl szeretne esni rajta,
és én ezt értékelem, mert tudta,
amint leült abba a székbe, hogy nem fog átmenni.
És tudta, hogy rájövök, hiszen elmondtam,
de maga maradt és folytatta, tudva, hogy a végén majd azt mondhatja:
„Tudja, mit? Meg kell szabadulnom a tehertől.
El akarom mondani, mi történt.”
Mi nem játszadozunk magával. Nem ezért vagyunk itt.
Csak tudni akarjuk, mi történt.
Kezdené hát az elején? Elmondja, mi történt?
Amit elmondtam. Nem hazudtam a vizsgálat során.
Én… nem tudom, mit mondhatnék most.
- Nem tettem… - Chris! Nincs más választása.
Nem ment át a vizsgálaton. Tudom, hogy félre akart vezetni,
szóval ennek semmi értelme. Most csak az számít,
hogy mi történt Shanann-nel,
Bellával és Celeste-tel.
Most csak ez számít.
- Jó. - Rendben. Beszéljünk erről!
CeCe, így még szomorúbb leszek, mert hiányzik Frankie bácsi.
Hiányzik.
Meglátogatjuk Frankie-t?
Mi baj, kicsim?
Hiányzik Frankie bácsi.
Hiányzik?
Igen.
Hová megy az autó?
Fel a repülőre!
Ne arra menj, Bella! Rossz irányba mész.
Vicces lett volna.
Fordítsd meg a táskádat, úgy könnyebb! Erre! Hoznod kell.
Hiányoztál, Dieter.
Szeretem Dieter kutyuskámat.
VALAMI MEGVÁLTOZOTT AZ ELMÚLT ÖT HÉTBEN.
EGÉSZEN BIZTOS.
DE LEGALÁBB AZT MONDJA, SZERETNÉ HELYREHOZNI.
TELJESEN ÖSSZEZAVARODTAM.
MIT CSINÁL?
ZUHANYZIK.
ÉN IS MOST ZUHANYOZTAM. FELIZGULTAM. ÉS HAZAFELÉ MÁR BŐBESZÉDŰBB VOLT.
EGY BIZTOS, MÉG HA UTÁL IS: A SZEX, AZ SZEX.
VÁRD MEG MEZTELENÜL, AZTÁN HAJRÁ!
OKÉ. MOST JÖN KI. SZERETLEK! IMÁDKOZZ, HOGY MA SZEXELJEK!
SZERETLEK! UNGA-BUNGÁRA FEL!
HÁT… VISSZAUTASÍTOTT.
EGY ÓRÁN ÁT SÍRTAM. MÉG MOST IS RESZKETEK.
FOGTAM, FELKELTETTEM A NYAVALYÁST, ÉS MEGKÉRDEZTEM, KIVEL FEKÜDT ÖSSZE.
AZT MONDTA, NINCS SENKIJE, ÉS HOGY NE MOST BESZÉLJÜK MEG.
EZ NEM A KOMMUNIKÁCIÓ HIÁNYA MIATT VAN.
MI BAJA VAN?
A SZÜLEI.
KOMOLYAN? A SZÜLEI MIATT?
CSAK AZ TÖRTÉNT EBBEN A HÓNAPBAN.
2018. augusztus 15-e van. Nichol Kessinger kihallgatása.
Rengetegen dolgozunk az ügyön, amíg meg nem oldjuk.
Fogalma sincs, hogy beszélek önökkel. Senki sem tudja.
Szerintem rendes srác.
Aggódom a felesége és a gyerekei miatt.
Megköszönünk minden információt.
Talán június elején találkoztam először Chrisszel a munkahelyen.
Elmondta, hogy van két kislánya.
És… azt is mondta, hogy folyamatban van a különválás
a feleségétől. Ezzel kezdődött.
Aha. Értem. És ezután átlépték a barátság határait?
Igen.
Átkozottul szexi vagy.
Köszönöm, hogy eljöttél velem, Christopher.
Nagyon jól érzem magam. Sokat jelentesz nekem.
Örülök, hogy ennyire jól érzed magad. Levegőt is alig kapok.
Azt mindenképpen el szeretném mondani,
hogy megtudtam, hogy a neje 15 hetes terhes.
Én ezt nem tudtam. A médiából kellett megtudnom.
És nagyon aggaszt, hogy a gyerekeivel együtt nyoma veszett.
Ez nincs rendjén. Ijesztő, és aggódom mindannyiukért.
Most ugrik a majom a vízbe, Chris.
Ne engedje, hogy még jobban elharapózzon, kérem!
Én nem hagyok elharapózni semmit.
Szeretném, ha hazajönnének…
De tudja, hogy nem fognak hazajönni. Tudja.
Nem tudom. Mélyen belül remélem, hogy hazajönnek.
- De tudja, hogy nem. - De. Remélem, hogy hazajönnek.
Nem tudunk rájönni,
miért van két Chris.
Erről kell beszélgetnünk, oké?
Megcsaltam.
Tudom.
Abban a magányos öt hétben, szinte végig vele voltam.
Csodálatos ember. Tudta, hogy házas vagyok, ez igaz.
Ebből származtak a problémák, igen.
Azt mondtam neki, hogy…
hogy majd különmegyünk. Ha majd látom, mi lesz belőle.
Nem tudtam, hogy alakul majd. Megláttam, elállt a lélegzetem, de…
soha nem gondoltam volna, hogy ez megtörténhet.
Nem vagyok büszke rá. Shanann meggyanúsított, én meg letagadtam.
Nem bántottam. Csak megcsaltam. Érzelmileg bántottam. Megcsaltam őt.
Dilemmában vagyunk.
Tudtunk Nikkiről, ezért nem is kellett kérdeznünk róla.
Nem hiszem, hogy az a lány bántott volna valakit.
- Kihagyhatjuk őt ebből. - Jó.
- Térjünk vissza a családjához! - Oké.
- Ők a kislányai. - Ők a kislányaim.
De egyetlen könnycseppet sem ejtett.
Ne azt szűrje le ebből, hogy nem szeretem a családomat!
Magyarázza el! Sír a nejének, hogy elhagyja őt.
Igen.
De azért meg nem sír, hogy eltűnt a két kislánya?
Remélem, hogy még megvannak valahol.
De most nincsenek itt.
Esténként nem olvashat nekik.
- Tudom. - Nem ad nekik esti rágcsálnivalót.
- Halálosan szeretem a lányokat. - Akkor mutassa ki!
- Chris! Shanann tett valamit velük? - Nem. Nem tudom.
- Komolyan. - Fogalmam sincs.
Tudnia kell, hiszen el sem hagyták a házat.
- Talán… - Shanann tett valamit velük?
Így magának Shanann-nel kellett?
A csajok őrültek.
Beszélhetnék az apámmal?
Persze. Behívjuk ide?
Nem, csak nem beszélhetek vele, pedig átrepülte az országot.
Nem beszélhetek vele…
Ha idehozzuk az édesapját, akkor elmondja neki, mi történt?
Beszélhetnék vele odakint?
Már öt-hat órája itt vagyok, és…
Hogyne. Az apja megérdemli, hogy választ kapjon.
Ő a legjobb barátja.
Chris! Annyi időt kapnak, amennyit akarnak, rendben?
- Jó. - Akkor magunkra hagynak?
- Hogyne. - Igen.
CHRIS ÉDESAPJA
- Nem mondom el senkinek. - Tudom.
Mi folyik itt?
Elbuktam a hazugságvizsgálaton.
Nem sikerült.
- Nem? - Azért, mert…
A túl sok érzelem?
Ez nem igazság.
Nem fognak kiengedni.
- Van rá okuk? - Az vitatható.
Tudnak a szeretőmről.
Tudnak róla.
Beismertem.
Valami mást is el akarsz mondani? Mi ez az egész? Mi történt?
Elmondod, mi jár a fejedben?
Az…
aznap reggeli beszélgetésünk Shanann-nel
érzelemdús volt, és…
felhoztam a különélést, meg ilyesmiket.
- Nem akarom védeni. - Mi?
Nem akarom védeni.
Nem akarod védeni?
Mi mást mondhatnék?
Tudod, mi történt?
Mi?
- Bántotta őket? - Igen.
Ezért kellett megölnöm.
Hogy mi?
- Én is bántottam őt. - Bántottad?
Bántalmazni kezdte a gyerekeket?
Segíts, Chris! Mi történt?
Meg…
- Megf… - Tessék?
- Megfullasztotta őket. - Megfullasztotta?
Megfojtotta?
Megölte őket?
Elkék… Elkékültek.
Mindketten? Mindkettőjüket megfojtotta?
Kiakadtam, és ugyanazt tettem vele.
Uramatyám!
Szóval megölte CeCet és Bellát is? Megfojtotta őket?
Elborult az agyad, és te is megfojtottad őt.
Az a… düh. Én soha…
Úristen, fiam!
Élőben jelentkezem
Chris és Shanann Watts háza elől, mögöttem pedig
a házban a rendőrség vizsgálja a bizonyítékokat.
Megjöttek a kutyáért.
- Csak próbálom elkapni. - Jó.
A rendőrség elvontatott egy kisteherautót, ami pár házzal odébb parkolt.
Nem tudtuk, hogy köze van a házhoz, de elvontatták.
És most hozták ki a család kutyáját egy ketrecben.
A rendőrök zsákokat vittek be a bizonyítékoknak.
- Szóval? - Mondd el nekik!
Jól van? Biztos?
Túl van a nehezén. Már csak azt kell elárulnia, hol vannak.
Elhozzuk őket onnan.
Eltávoztak. Nem lehet visszahozni őket.
Szóval? Hol vannak?
Az első helyszínen, ahová aznap mentem.
És ott hová tette őket? Chris, ez nagyon fontos.
- Nem jutott más az eszembe. - Tudom. Hol vannak?
Tudom.
Nem jutott más az eszembe. Nagyon féltem.
Tudom.
Megmutatja?
Mi lesz most?
Segítünk kihozni őket.
Eltávoztak, de akkor is az ön gyerekei.
- Ön az apjuk. - Nem hagyhatja ott őket.
Nem akarom ott hagyni őket.
És azt sem akarja, hogy más találjon rájuk. Higgye el!
Ad nekünk egy percet, hogy elintézzünk pár dolgot? Rendben?
Ronnie, itt akar maradni vele?
Az a baj, hogy talán nem is hisznek nekem.
- Eltemetted őket valahová, vagy… - Shanannt igen.
És a gyerekeket?
Emiatt aggódom. Egy nyomorult olajtartályban vannak.
Nem jutott más az eszembe.
Istenem! Kérlek, bocsáss meg!
Van egy fotónk. Ez a Cervi 319-es?
Felismeri? Mi ez?
Ez a Cervi 319-es.
Jól van.
Merre találjuk…
Shanannt és a lányokat?
Milyen régi ez a fotó?
- Mai. - Ó! Mai?
Shanann itt van.
Tehát Shanann ott van, de hol vannak a lányok?
Ebben.
A tartályokban?
Van a tetejükön egy csapóajtó, és ezek hat méter magas tartályok.
Találtunk egy lepedőt.
Hogy került oda?
Abba volt betekerve Shanann.
Nyilvánosságra hozhatjuk, hogy Shanann megölte őket?
Én nem bántottam a lányokat.
Beleegyezik, hogy nyilvánosságra…
Igen, mert én nem bántottam őket.
Úgy tűnik, hogy lehetősége…
nyílt egy új életre,
amit csak úgy kaphatott meg, ha felszámolja a régit.
Szerintem megölte a lányokat, mielőtt az édesanyjuk hazaért.
- Azután megölte Shanannt is. - Nem.
Ennek semmi értelme. Egyszerűen nem stimmel a dolog.
Szóval… maga vagy egy igazi szörnyeteg,
aki dögös barátnőt akar magának,
ezért megöl mindenkit, remélve, hogy összejön, vagy van valami más.
Szerintem nagyon közel járunk az igazsághoz, de még nem vagyunk ott.
- Szóval, ha nem szörnyeteg… - Nem vagyok az.
Nem…
öltem meg a kicsikéimet.
Oké.
HÁROM NAPPAL A GYILKOSSÁGOK ELŐTT
Augusztus 10-én Shanann Arizonába repült Nickole-lal,
Így pénteken, szombaton és vasárnap én voltam a gyerekekkel.
- Mióta ismeri Shanannt? - Három-négy éve.
Valami összejövetelen voltak azon a hétvégén?
Egy képzésen, Arizonában,
amit a cég felső vezetői szerveztek.
Értem.
Szóval otthon vette fel, a háznál.
- A teraszon várt. - Ó! Tényleg? Oké.
És mentünk a reptérre.
- Emlékszik, hánykor vette fel? - 04:30 körül.
Hajnalban? Értem.
NAGYON HIÁNYZOL, SZERETLEK! MEGLEPETT A HÍR, HOGY KISFIUNK LESZ.
OLYAN IZGATOTT ÉS BOLDOG VAGYOK! KÖSZÖNÖM, HOGY REGGEL ÖLELHETTELEK.
JÓ ÉRZÉS VOLT. A PULTON HAGYTAM NEKED EGY LEVELET.
KEDVESEM! CHRIS! NEM IS TUDOM HOL…
HIÁNYZIK, HOGY ÁTÖLELJELEK.
HIÁNYZOTT LÁTNI, AHOGY EGYÜTT NEVETSZ ÉS JÁTSZOL A GYEREKEKKEL.
HIÁNYZOTT A LÁTVÁNYOD, AZ ILLATOD. HIÁNYZOTT.
VISSZAFOGOTT LESZEK, ÉS JÓL KIJÖVÖK MAJD ANYUKÁDDAL,
MINDIG HARCOLNI FOGOK A HÁZASSÁGUNKÉRT ÉS ÉRTED!
ÖRÖKKÖN ÖRÖKKÉ MINDIG SZERETNI FOGLAK. SHANANN
FREDERICK VÁROS KÖZSZOLGÁLAT
Chris! Álljon fel, kérem!
Forduljon arccal a fal felé!
Álljon szembe vele!
Emelje fel a karját!
Az elmúlt tíz percben megerősítést nyert, hogy Shanann férje
és két gyermekének apja, Chris Watts vallomást tett.
A szomszédok még idekint vannak, és izgatottak.
Szomorúak a szörnyű hír hallatán, ha valóban ez az igazság.
Uram! Odaállna, kérem?
Szembe a korláttal! Uram! Van önnél bármi?
HARMADIK NAP
NEGYEDIK NAP
Mostanra sikerült rátalálni
a holttestre, amely minden bizonnyal Shanann Wattsé.
Okkal hisszük, hogy tudjuk, hol találjuk a gyermekek holttestét.
Az előkerítésük folyamatban van.
Ez a legrosszabb végkifejlet, ami csak elképzelhető.
Köszönet mindenkinek a gyertyagyújtásért, a virrasztásért…
és az imákért. Nagyon sokat jelent nekünk.
SHANANN ÉDESAPJA
Imádkozzanak tovább a családunkért!
KÉT NAPPAL A GYILKOSSÁGOK ELŐTT
JÓ REGGELT, ÉDESEM! FENT VANNAK A LÁNYOK?
JÓ REGGELT! MESÉT NÉZNEK AZ ÁGYBAN.
BESZÉLTÉL BELLÁVAL AZ ESHETŐSÉGRŐL, HOGY KISFIUNK LESZ?
MÉG NEM.
AZT MONDTA, HA KIBÚJIK A BABA, Ő ÚGY TESZ, MINTHA KISLÁNY LENNE.
ISTENEM! IMÁDOM!
Tehát beszélgettek arról…
hogy neki már vannak gyerekei, és ez mennyire érintette önt rosszul,
mivel szeretne saját családot.
Összességében ez így egy helytálló kijelentés?
Azt hiszem, igen, de ezt így soha nem mondtam ki.
Oké. Ezt akartam tudni. Mondott neki valaha olyat…
- Semmi olyat, ami… - …hogy a gyerekei problémát jelentenek?
- Vagy hogy a felesége gondot jelent? - Soha.
Engem ugyanúgy megdöbbentett, mint bárki mást a világban.
Ez az egész.
Annyit hazudott. Ha most visszagondolok a sok szarságra,
csupa hazugság. Én tényleg elhittem, hogy elment a felesége. Mondom:
„Hadd menjen a francba! Seperc alatt visszajön majd.
Rájön majd. Hadd nyugodjon le! Visszajön. Jó lesz ez.
Csak várj!” Elhitette velem, hogy csak mérges a neje, és…
Jól van. Ezen továbbléphetünk.
Magánál találkoztak? Jártak étteremben is?
Egyéb helyeken?
Átjött hozzám, és múlt szombaton elmentünk…
Hogy is hívják most azt a bárt, ahová jártunk? Új neve van. Lusta kutya.
Szóval aznap estére kellett egy bébiszitter.
Chris azt mondta, szombaton Rockies-meccsre megy.
Bébiszittert fogadtak.
Shanann a bankszámlakivonaton látta, hogy vacsorázni ment.
Ez nem furcsa, de több mint 60 dollárt költött el.
- Emlékszik, hol? - A westminsteri Lusta kutyában.
- Bár és grill. - Nem könnyű ott 65 dolcsit elkölteni.
Pont ezt mondtuk mi is.
Miután letették a telefont, folytattuk a beszélgetést.
Feldúlt volt, nem tudta, mire költhetett annyit.
„Kajára. Nem tudom.” Erre megnézte a menüt.
A lazac és a sör, amit mondott, 30 dolcsi.
„És a maradék 40 dollár?”
Aztán megnézte a többi kivonatot is,
hogy lássa, mi másra költött a távollétében.
Még visszamentünk hozzám, aztán mennie kellett.
Emlékszik, hánykor?
Emlékszem, hogy azt mondta, nem ér vissza este tízre.
Azt hiszem, megvan az SMS, amit már otthonról küldött.
Emlékszem, azt válaszoltam: „Ez jó gyors volt.”
Ő meg: „Pedig pénzt is vettem ki a benzinkútnál
a bébiszitternek.”
Csak 22:30-kor ért haza, amit Shanann furcsállt,
mert az jóval a vacsora után volt.
Tudta mikor ért haza,
mert a riasztó jelzi az ajtónyitást.
A férfi, akit terhes felesége és lányai megölésével vádolnak,
ma ismét bíróság elé áll,
de saját nyílt, írásos vallomása szerint nem ő ölte meg a gyerekeket.
Reméltem, hogy ma férfiként viselkedik,
és azt mondja: „Rendben. Így történt.”
Nincs bennem semmi kétség, a húgom sosem bántotta volna a gyerekeit.
A világon mindennél jobban szerette őket.
Chris Watts megtudta, hogy életfogytiglant kaphat.
Tényleges életfogytiglant, vagy halálbüntetést.
Sokan kérdezték, hogy mikor döntenek a halálbüntetésről.
Ez néhány hétig még biztosan várat magára.
Annyi mindent mondanak az interneten, tucatnyi Facebook-csoportban,
és több tízezren vannak, akik követik ezeket a csoportokat, azok tagjait.
Mindenki szétszedi, elemzi a házaspár kommunikációjának részleteit.
Eltűnődtem, hogy Shanann egyáltalán akarta-e Bellát és CeCet.
A szülők kioktatása sokkoló volt a részéről.
Kettejük közül Shanannt bélyegezném nárcisztikusnak.
- Az őrületbe kergethette a férjét. - Istenem! Nem kergette őt
- sehová. - De igen.
Nem tudhatod, mi zajlott náluk.
- Megőrjítette. - Ugyan! Miért az áldozatot hibáztatod?
Egy hárpia volt.
Vannak, akik hisznek Chris ártatlanságában.
Az összeesküvés-elméletekben hívők a közösségi médiában
folyamatosan támadják Shanann családját.
Shanann édesapja szerint a lányát és az unokáit kigúnyolták,
megalázták, megrágalmazták és lejáratták. A leggonoszabb módokon.
Kérem, hagyják abba! A saját életükkel foglalkozzanak, ne a miénkkel!
A GYILKOSSÁGOK ELŐTT EGY NAPPAL
Egy, kettő, három. Négy, Apu!
Öt.
Hat.
SOHA NEM SZÁLL SZEMBE VELEM, CSAK ÚSZIK AZ ÁRRAL.
MINDKETTEN TUDJUK, HOGY VANNAK RIGOLYÁIM,
DE SOSEM GONDOLTAM ARRA, HOGY EZ HOGY ÉRINTI ŐT, MINT FÉRFIT.
Aznap este felhívta Christ a reptérről. Megkért, hogy addig vigyázzak a cuccára.
Alig öt perc múlva vissza is jött.
„Jól vagy?” Erre ő: „Nem.
Egész nap meg hétvégén is alig beszéltem vele,
ő meg inkább edzene.
Telefonálás közben elkezdett edzeni,
szóval békén hagytam.”
AKARATLANUL IS LEKICSINYLŐEN BÁNTAM VELE A SZÜLEI MIATT.
AZT MONDTAM, LEGYEN TÖKÖS, ÉS ÁLLJON KI A CSALÁDJÁÉRT.
DRÁGÁM! CSODÁS TÁRS VAGY. NEM A TE HIBÁD. A CSALÁDODAT VÉDED. EZT Ő IS TUDJA.
ÖLNI IS KÉPES LENNE ÉRTED.
KÖSZÖNÖM, HOGY A HÉTVÉGÉN VIGYÁZTÁL A GYEREKEKRE, HOGY DOLGOZHASSAK.
HÁLÁS VAGYOK ÉRTE.
SZÍVESEN!
MILYEN ZÖLDSÉGET KÉRSZ A HOLNAPI VACSORÁHOZ?
BROKKOLIT VAGY ZÖLDBABOT.
OKÉ. HOLNAP MEGVESZEM A COSTCÓBAN.
HOZZAK MÉG VALAMIT A SALÁTÁN ÉS A SPENÓTON KÍVÜL?
NEM KELL MÁS. FELSZÁLLT MÁR A GÉP?
VÉGRE A FEDÉLZETEN! MINDJÁRT FELSZÁLLUNK.
HÁL' ISTENNEK! IMÁDKOZOM A BIZTONSÁGOS REPÜLÉSÉRT.
SZERETLEK.
SZENT SZAR! BEÁJULTAM A KANAPÉN. JÓ KÉSŐN FOGSZ HAZAÉRNI.
01:45-kor tettem ki.
Aztán hazamentem, és éjjel már nem beszéltünk.
KÉT HÓNAPPAL…
HÁROM HÓNAPPAL A GYILKOSSÁGOK UTÁN
2018. NOVEMBER 6. WELD MEGYEI BÍRÓSÁG
Jó napot kívánok!
Akik ma nem voltak a tárgyaláson,
azoknak röviden összefoglalom az eljárás állását
az állam kontra Christopher Watts perben.
Mr. Watts bűnösnek vallotta magát mind a kilenc vádpontban. Többek között:
Shanann Watts előre megfontolt, szándékos megölése,
Bella Watts előre megfontolt megölése,
Celeste Watts előre megfontolt megölése,
terhesség törvénytelen megszakítása Nico Watts esetében,
valamint három rendbeli holttesttel való törvénytelen bánásmód.
Mivel bűnösnek vallotta magát, nem vár rá halálbüntetés.
Megrendítő volt, amikor Sandi azt mondta nekem:
„Úgy döntött, elveszi az életüket.
Nem akarom, hogy az övéről kelljen döntenem.”
2019. FEBRUÁR 18.
Utoljára a lányok hollétéről beszéltünk.
De arról az estéről igazából soha.
Kettő körül ért haza.
Azt éreztem, hogy tudja.
Amit szombat este tettem, az volt az utolsó csepp.
Elmentem valaki mással, és a bankkártyánkat használtam.
Mintha nem is akartam volna titkolni.
Bebújt mellém az ágyba.
Kézzel izgatni kezdett, aminek szex lett a vége.
Később, amikor reggel felébredtem,
lényegében a tudtára adtam, hogy…
nem hiszem, hogy ez még működni fog.
Megkérdezte, mi történt, hogy mi volt az előző este.
Azt mondta: „Tudtam, hogy van valakid.”
Képtelen voltam bevallani neki.
Erre ő: „Soha többé nem látod a gyerekeidet.
Soha többé. Szállj le rólam!”
Hogy Nikki felbukkanása nélkül rossznak neveztem volna-e a kapcsolatunkat?
Nem hiszem.
Ez mikor változott meg?
Mikor elmondtam, hogy már nem szeretem.
Mi történt?
Azt mondta, szálljak le róla. Akkor ragadtam meg.
Nem is éreztem kényszert.
Ez addigra már befészkelte magát a fejembe.
Készen álltam rá, és ébredés után eljött az idő.
Nem tudtam irányítani. Miért nem tudtam elengedni?
Ő mit csinált?
Nem küzdött.
Aztán Bella bejött a szobába.
Mit mondott?
„Mi van anyával?”
Nála volt a kis rózsaszín takarója.
Hol volt ekkor Shanann?
Félig-meddig az ágyon, arccal lefelé.
Becsavartam Shanannt a lepedőbe, és levittem a földszintre.
Odagurultam a kocsival.
Szóval betette Shanannt a kocsiba,
és azután beültette a két lányt?
Ott ült velük hátul, a lepedőbe csavarva.
- Szóval Shanann is ott volt hátul? - A padlón.
Mit szóltak, amikor ott látták a padlón?
„Anya jól van?”
Mit válaszolt?
„Jól lesz.”
Odafelé, vezetés közben
csak ücsörögtek ott, kicsit talán még aludtak is,
összekapaszkodva, egymás ölébe feküdve.
Őszintén, próbálom felidézni az utat.
Közel egy órába telik eljutni oda.
És azt kérdezem…
nem tudtam volna…
megmenteni a lányaim életét?
Nem tehettem volna valamit? Miért csináltam? Nem tudom.
Egész életemben apa akartam lenni,
hogy legyenek gyerekeim, akik szeretnek engem… meg ilyenek.
Nem is… Semminek nem volt értelme.
Mi történt, amikor odaértek?
CeCe volt az első.
A fejére tettem a takarót.
Ellenállt?
Azt hiszem.
Mi történt Bellával? Mondja el, mi történt!
Megkérdezte, mi van CeCevel.
Amikor csak lehunyom a szemem, látom és hallom őt: „Apa, ne!”
Ezt hallom mindennap.
Megszabadult a testüktől, majd telefonálgatni kezdett.
Felhívta az óvodát, és lemondta a beiratkozást.
Felhívott egy ingatlanügynököt, hogy megvitassa a ház eladását.
És SMS-t írt a barátnőjének a jövőjükről.
A „Miért?” kérdésre ezek nem adnak választ.
Ha olyan boldog volt,
és új életet akart kezdeni, váljon el!
Nem kell hozzá elpusztítani a családját, és kihajítani, mint a szemetet.
Miért kellett Nicónak, Celeste-nek, Bellának és Shanann-nek meghalnia…
hogy ő megkapja, amit akar?
Bíró úr! Sandi Rzucek szeretne szót kapni.
Köszönöm ezt a lehetőséget.
Fiunkként szerettünk, és bíztunk benned.
SHANANN ÉDESANYJA
Hűséges feleséged is bízott benned.
A gyermekeid imádtak, és ők is bíztak benned.
A lányod, Bella Marie büszkén dalolt rólad.
Talán láttad a felvételt. „Apa, te vagy az én hősöm”. Ezt énekelte.
Fogalmam sincs…
ki jogosított fel rá, hogy elvedd az életüket.
De azt tudom…
hogy Isten és az ő angyalai ott voltak,
hogy hazavigyék őket a paradicsomba.
Köszönöm, bíró úr.
Mondja jegyzőkönyvbe a nevét!
A nevem Cindy Watts.
Még mindig nem tudom felfogni, hogyan és miért történt ez a tragédia.
Sokaknak nehéz lehet megérteni, hogyan ülhetek most itt
ilyen körülmények között, és mondhatom el, hogy összetört a szívünk.
Elképzelni sem tudjuk, mi vezethetett idáig,
de szeretünk.
Megbocsátunk neked, fiam.
Mr. Watts, amint az elején mondtam, jogában áll felszólalni,
amennyiben úgy dönt. Kíván felszólalni?
Nem, uram.
Ez valószínűleg a legembertelenebb,
leggonoszabb bűntett, az általam tárgyalt
BÍRÓ
több ezer eset közül.
A legsúlyosabb büntetésnél enyhébbet kiszabni
enyhítené a bűncselekmény horderejét.
Törvényszolgák, tisztelettel kérem, vegyék őrizetbe a vádlottat,
és gondoskodjanak róla, hogy egész életét fegyházban tölti.
Drámai elégtétel a bíróságon,
ahol egy férfi háromszoros életfogytiglant kapott
terhes feleségének és két lányának megöléséért,
ami megdöbbentette az országot.
A lányom terhesen is igazi harcos volt.
Továbbra is azt mondom, álmában gyilkolta meg őt,
mert ez az ember most nem így nézne ki, ha a lányom ébren lett volna.
Amit ma egyértelműen kijelenthetek,
az az, hogy amilyen fényben Shanannt alaptalanul próbálta feltüntetni,
hazugsággal befeketíteni, az helyreigazítást kapott.
Az a fény most arra vetődik, akire kell, vagyis rá.
Üdv, Stacy! A nevem Nickole. Azért hívom, mert aggódom
egy barátnőm miatt.
- Scott. Üdv! - Üdv!
A lányok takarói sehol.
- Itt a telefonja. - Ez a mindene.
12:00 FELHÍVNÁL, KÉRLEK?
13:19 ÚTON HAZA. CSAK LEGYÉL OTT!
13:19 HOL VAGY?
Itt a jegygyűrűje?
Nem stimmel a viselkedése.
Nem?
A nejem terhes is, uram.
Shanann, Bella, Celeste! Bárhol vagytok, gyertek haza!
Mindannyian hiányoztok. Ez a ház üres, ha nem vagytok itt mind.
Végül is elmondhatom, hogy mindent megtettem
szívvel és lélekkel azért, hogy a családom életét jobbá tegyem,
és hogy megadjam a családomnak, amit megérdemel.
Olyan dilisek vagytok! Irány az ovi!
Imádom az ovit!
Az egészségügyi problémáim, a betegségem miatt
engedtem közel.
Ő olyannak ismert meg.
A legrosszabb formámat látta,
és így fogadott el.
Nem garantált, hogy megéljük a holnapot, semmire nincs garancia.
Te jó ég!
De örülni tudunk majd a gyerekeinknek, és minden őrült pillanatnak…
- Szeretlek! - Ölelés a babának!
Megöleled a babát?
Kész elmebaj, de imádom őket.
Amerikában naponta három nőt öl meg az aktuális vagy korábbi partnere.
A saját gyermeküket és társukat meggyilkoló szülők legtöbbször férfiak.
Az ilyen bűncselekmény szinte mindig
előre megfontolt.
KÖSZÖNET A RZUCEK CSALÁDNAK
A feliratot fordította: Botos János